ДО

ОБЩИНСКИ СЪВЕТ

БУРГАС

ДОКЛАДНА ЗАПИСКА

ОТ Д-Р ЛЮДМИЛ ТРИФОНОВ ЗА УПРАВИТЕЛЯ НА „МЕДИЦИНСКИ ЦЕНТЪР III – БУРГАС“ ЕООД И ДАНИЕЛА ПЕТКОВА ЗА УПРАВИТЕЛЯ НА „ДИАГНОСТИЧНО-КОНСУЛТАТИВЕН ЦЕНТЪР II - БУРГАС“ ЕООД
ОТНОСНО: Отдаване под наем на помещения, находящи се в сградата на  „Диагностично-консултативен център II – Бургас“ ЕООД, на  „Медицински център III – Бургас“ ЕООД   
УВАЖАЕМИ ОБЩИНСКИ СЪВЕТНИЦИ,

С Решение по т. 8 от дневния ред на заседанието, проведено на 26.09.2017 г. (Протокол № 31), Общински съвет – Бургас е дал съгласие да бъде продадена внесената като непарична вноска в капитала на „Медицински център III – Бургас“ ЕООД /“МЦ III – Бургас“ ЕООД/, ЕИК 000055303 сграда на шест етажа с идентификатор по КК на гр. Бургас 07079.651.181.3, в която до този момент дружеството осъществява медицинската си дейност.   

Към настоящия момент медицинската дейност, която „МЦ III – Бургас“ ЕООД осъществява е тази на звеното „Спортна медицина“. След направен анализ е установено, че дейността на това звено би могла да се извършва в свободни помещения, собственост на „Диагностично-консултативен център II – Бургас“ ЕООД, находящи се на третия етаж от сградата на /“ДКЦ II – Бургас“ ЕООД/ , ЕИК 102100783. Общата полезна площ на помещенията е 175.40 кв.м. и след извършена справка се установи, че балансовата им стойност е 6 % от общата балансова стойност на дълготрайните материални активи, собственост на дружеството, към 31.12.2016 г. 
Предвид разпоредбата на чл. 9 и 12, ал. 1, т. 10 от Наредба за условията и реда за  упражняване правата на собственост в търговски дружества, участието в граждански дружества и сключването на договори за съвместна дейност от Община Бургас /наричана нататък Наредбата/, Общински съвет – Бургас, упражняващ правата на едноличен собственик на капитала на дружеството, следва да вземе решение за отдаване по наем на въпросните помещения. Съгласно чл. 18, ал. 3 от тази Наредба   търговски дружества с над 50 на сто общинско участие в капитала могат да влизат в наемни правоотношения помежду си без търг или конкурс след решение на общинския съвет относно имоти, които не са внесени като непарична вноска в капитала на дружествата от Община Бургас. Конкретния случай попада в тази хипотеза.
Съгласно архитектурното разпределение на помещенията към настоящия момент, същите са следните:

1. Стая (кабинет медицинска онкология) с полезна площ 15.87 кв. м., при граници: изток – коридор; запад – външен зид; север - стая (старша мед. сестра); юг- външен зид;

2. Стая (старша мед. сестра) с полезна площ 12.96 кв. м, при граници: изток – коридор; запад – външен зид; север - стая (дерматологичен кабинет); юг- стая (кабинет медицинска онкология);

3. Стая (дерматологичен кабинет) с полезна площ 13.20 кв. м, при граници: изток – коридор; запад – външен зид; север - стая (терапевтичен кабинет); юг - стая (старша мед. сестра);

4. Стая (терапевтичен кабинет) с полезна площ 13.26 кв. м., при граници: изток – коридор; запад – външен зид; север - стая (манипулационна); юг - стая (дерматологичен кабинет);

5. Стая (лекарски кабинет) с полезна площ 13.10 кв. м., при граници: изток – външен зид; запад – коридор и вътрешен коридор; север – стая (регистратура); юг - вътрешен коридор и стая (лекарски кабинет);
6. Вътрешен коридор с полезна площ 2.40. кв. м., при граници: изток – стая (лекарски кабинет); запад – коридор; север – стая (лекарски кабинет); юг - стая (лекарски кабинет)
7. Стая (лекарски кабинет) с полезна площ 9.00 кв. м., при граници: изток – външен зид; запад – коридор; север – вътрешен коридор  и стая (лекарски кабниет); юг – стая (манипулационна);

8. Стая (манипулационна ) с полезна площ 16.28 кв.м., при граници: изток – външен зид; запад – коридор; север –стая (лекарски кабниет); юг – стая (гинекологичен кабинет);
9. Стая (гинекологичен кабинет) - с полезна площ 15.60 кв.м., при граници: изток – външен зид; запад – коридор; север –стая (манипулационна); юг – стая почивка

10. Стая за почивка с полезна площ 15.87 кв.м., при граници: изток – външен зид; запад – коридор; север –стая (гинекологичен кабинет); юг – външен зид
11. Част от коридор между посочените помещения – с полезна площ 42.67 кв.м.
12. Към описаните помещения наемателят ще има право на ½ ид.ч. от Санитарен възел с обща полезна площ 8.51 кв. м,  при граници: изток – коридор и асансьорна клетка; запад – външен зид; север – асансьорна клетка и зид; юг - стая (хирургичен кабинет); 

След извършен оглед на посочените помещения, които ще са потребни на „МЦ III – Бургас“ ЕООД, е налице необдиходимост от осигуряването на парични средства за извършване на ремонт и доставка на оборудване и обзавеждане. Техническо лице от ОП „Общински имоти“ е изготвило предварителна количествено стойностна сметка за необходимите ремонтни работи в размер на 43 608.95 лв. (четиридесет и три хиляди шестстотин и осем лева и деветдесет и пет стотинки) с вкл. 10 % непредвидени разходи, 10 % печалба и ДДС.  За да бъдат осигурени подходящи условия за функционирането на медицинския център е налице необходимост и от доставка на оборудване и обзавеждане, като общата стойност, ведно с ремонтните работи ще възлезе на 80 000 лв. (осемдесет хиляди лева). 
Предлагаме срокът за отдаването под наем да бъде за 3 /три/ години при месечна наемна цена 6 лв. (шест лева)/ кв.м. без вкл. ДДС или 7.20 лв. (седем лева и двадесет стотинки)/ кв.м. с вкл. ДДС, като общата сума на наемната цена за срока на отдаване да се прихване със стойността на извършените ремонтни работи съгласно чл. 103 от Закона за задълженията и договорите. 
Предвид изложеното и на основание чл.147, ал.2, от Търговския закон във връзка с чл. 9, чл. 12, ал. 1, т. 10 и чл. 18, ал. 3 от  Наредбата за условията и реда за  упражняване правата на собственост в търговски дружества, участието в граждански дружества и сключването на договори за съвместна дейност от Община Бургас чл.21, ал.1, т. 24 и ал. 2 от Закона за местното самоуправление и местната администрация, да приемете следното 
Р Е Ш Е Н И Е:

1. Дава съгласие да бъде сключен договор за наем между Диагностично-консултативен център II – Бургас“ ЕООД , ЕИК 102100783 и „Медицински център III – Бургас“ ЕООД, ЕИК 000055303 за отдаване на помещения с обща полезна площ - 175.40 кв.м., находящи се на ет. 3 в сградата на първото лечебно заведение, с административен адрес: гр. Бургас, бул. Демокрация № 94, както следва: Стая (кабинет медицинска онкология) с полезна площ 15.87 кв. м., при граници: изток – коридор; запад – външен зид; север - стая (старша мед. сестра); юг- външен зид; Стая (старша мед. сестра) с полезна площ 12.96 кв. м, при граници: изток – коридор; запад – външен зид; север - стая (дерматологичен кабинет); юг- стая (кабинет медицинска онкология); Стая (дерматологичен кабинет) с полезна площ 13.20 кв. м, при граници: изток – коридор; запад – външен зид; север - стая (терапевтичен кабинет); юг - стая (старша мед. сестра); Стая (терапевтичен кабинет) с полезна площ 13.26 кв. м., при граници: изток – коридор; запад – външен зид; север - стая (манипулационна); юг - стая (дерматологичен кабинет); Стая (лекарски кабинет) с полезна площ 13.10 кв. м., при граници: изток – външен зид; запад – коридор и вътрешен коридор; север – стая (регистратура); юг - вътрешен коридор и стая (лекарски кабинет); Вътрешен коридор с полезна площ 2.40. кв. м., при граници: изток – стая (лекарски кабинет); запад – коридор; север – стая (лекарски кабинет); юг - стая (лекарски кабинет); Стая (лекарски кабинет) с полезна площ 9.00 кв. м., при граници: изток – външен зид; запад – коридор; север – вътрешен коридор  и стая (лекарски кабниет); юг – стая (манипулационна); Стая (манипулационна ) с полезна площ 16.28 кв.м., при граници: изток – външен зид; запад – коридор; север –стая (лекарски кабниет); юг – стая (гинекологичен кабинет); Стая (гинекологичен кабинет) - с полезна площ 15.60 кв.м., при граници: изток – външен зид; запад – коридор; север –стая (манипулационна); юг – стая почивка; Стая за почивка с полезна площ 15.87 кв.м., при граници: изток – външен зид; запад – коридор; север –стая (гинекологичен кабинет); юг – външен зид; Част от коридор между посочените помещения – с полезна площ 42.67 кв.м. Към описаните помещения наемателят ще има право на ½ ид.ч. от Санитарен възел с обща полезна площ 8.51 кв. м,  при граници: изток – коридор и асансьорна клетка; запад – външен зид; север – асансьорна клетка и зид; юг - стая (хирургичен кабинет).
2. Дава съгласие „Медицински център III – Бургас“ ЕООД, ЕИК 000055303  да използва част от средствата, в размер на 80 000 лв. (осемдесет хиляди лева), от одобрената продажба с Решение по т. 8 от дневния ред на проведеното на 26.09.2017 г., заседание на Общински съвет Бургас, да бъдат разходвани за ремонт и доставка на оборудване и обзавеждане на помещенията, посочени в т.1 от настоящото решение.
3. Срокът на договора за наем по т. 1 да бъде за 3 /три/ години, считан от датата на сключване му след приключване на ремонтните работи и приемането им с Акт – образец 19, при месечна наемна цена 6 лв. (шест лева)/ кв.м. без вкл. ДДС или 7.20 лв. (седем лева и двадесет стотинки)/ кв.м. с вкл. ДДС, като общата сума на наемната цена за срока на отдаване да се прихване със стойността на извършените ремонтни работи съгласно чл. 103 от Закона за задълженията и договорите.
Приложения:

1. Копие на схема с архитектурно разпределение на помещения;

2. Предварителна количествено-стойностна сметка за ремонт на помещенията;

3. Списък с необходимото оборудване и обзавеждане.

Д-Р ЛЮДМИЛ ТРИФОНОВ 
ЗА УПРАВИТЕЛЯ НА „МЦ III – БУРГАС“ ЕООД
Съгл. Заповед № 13/ 03.10.2017 г.
ДАНИЕЛА ПЕТКОВА 

ЗА УПРАВИТЕЛЯ НА „ДКЦ II - БУРГАС“ ЕООД

Съгл. Заповед № 69/ 30.12.2015 г.
1

